Tore Eikeland

Tore Eikeland (1990–2011) var en norsk politiker i Arbeiderpartiet og leder for AUF i Hordaland.
Liv og virke
Eikeland vokste opp i tettstedet Valestrandsfossen på Osterøy. Som 16-åring var han med på å grunnlegge paraplyorganisasjonen Europeisk Arbeiderungdom. Eikeland var elev ved Bergen katedralskole fra 2006 til 2009. Fra 2009 studerte han sammenlignende politikk ved Universitetet i Bergen og skulle etter planen starte på tredje studieår i august 2011. I 2009 ble han valgt som leder for AUF i Hordaland og ble i tillegg valgt inn i Hordaland fylkesting i 2011.

 Drept på Utøya 
Eikeland mistet livet under massakren på Utøya den 22. juli 2011. Han ble bisatt fra Hamre kirke på Osterøy den 5. august. Ledervervet i Hordaland AUF ble overtatt av Linn Kristin Engø.Hordaland AUF: Om oss

Jens Stoltenberg beskrev ham som en av de mest lovende unge politikere.«Nå er han død. Borte for alltid.» Han ble omtalt som engasjert og initiativrik, og som en meget god taler, og ble sagt å være en ressurssterk ung mann med glimt i øyet og sterke meninger. Han stod på åttendeplass på Arbeiderpartiets liste ved fylkestingsvalget i 2011, og ville ha blitt en av sitt partis 16 representanter i forsamlingen. 

 Ettermæle 
I 2012 ble Tore Eikeland posthumt hedret med tittelen Årets Europeer av organisasjonen Europeisk Ungdom, for særskilt innsats for den norske EU-saken eller europeisk samarbeid.

I 2012 ble han hedret med en minneplate ved Universitetet i Bergen. Daværende statsråd Anne-Grete Strøm-Erichsen avduket minneplaten.

I 2013 ble Tore Eikelands legat etablert av familien i samarbeid med organisasjone Projects Abroad, en av verdens største formidlere av frivillig arbeid. Broren Robert Eikeland er styremedlem i legatet, som har hjulpet flere hundrede barn i Ghana og Sør-Afrika til utdanning og kunnskap om politikk og demokrati.

 Referanser 

Eksterne lenker 
  Tore Eikeland taler til landsmøtet 2011 - EUs postdirektiv
  Tore Eikelands siste tale

Kategori:Tillitsvalgte i AUF
Kategori:Ap-politikere i Hordaland
Kategori:Norske drapsofre
Kategori:Terrorofre
Kategori:Myrdede politikere
Kategori:Personer drept med skytevåpen
Kategori:Personer fra Osterøy kommune
Kategori:Alumni fra Universitetet i Bergen